hu hu hu hu hu hu hu hu hu hu hu hu hu hu hu fr hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu en en hu hu hu hu hu hu hu hu hu hu hu en en en en en hu en en hu hu en en hu hu hu hu hu hu hu hu hu hu hu hu hu hu hu fr ru de de en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu en vi hu hu hu hu hu hu hu hu hu hu
Európa Kiadó (együttes) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. január 8. 5 változtatás vár ellenőrzésre.
Ugrás a navigációhoz Ugrás a kereséshez
Ezt a szócikket némileg át kellene dolgozni a wiki jelölőnyelv szabályainak figyelembevételével, hogy megfeleljen a Wikipédia alapvető stilisztikai és formai követelményeinek.
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
Ez a szócikk az underground együttesről szól, a könyvkiadóról az Európa Könyvkiadó lapon olvashatsz.
Az Európa Kiadó 1981-ben alakult budapesti, avantgárd (alternatív) rockzenekar, a magyar underground zenei élet jellegzetes képviselője.
1981-ben az URH feloszlása után alakult budapesti avantgárd (alternatív) rock együttes. Az alapítók a Müller Péter Iván kiválásával megmaradt három URH tag, azaz Menyhárt Jenő (gitár, ének), Kiss László (basszusgitár), Salamon András (dob), valamint Dénes József, Dönci (gitár) voltak. Az együttes első műsora a Pusztulás Piszkozatai címet viselte, és erősen érezhető volt rajta az URH hatása.
Salamon ’81 végén kilépett az együttesből, egy ideig dobos nélkül maradt a zenekar. 1982-ben csatlakozott a zenekarhoz Gerő András, Menyhárt volt katonatársa, aki elektromos zongorán játszott, majd Magyar Péter került még ebben az évben a dobok mögé, és a színes tehetségű (a későbbiekben az Orkesztra Luna zenekart alapító) zenészi múlttal rendelkező Kamondy Ágnes, Dénes akkori barátnője, is ebben az időben kezdett játszani a zenekarban szintetizátoron. Az Ikarus Művelődési Házban felvett anyaguk a Love ’82 címet viselte.
Fontos esemény 1983-ból (ekkor már Gerő disszidálási szándéka miatt kilépett az Európa Kiadóból), hogy a zenekar tagja lesz a profi zenész Másik János is. Másik a billentyűs hangszerek megszólaltatásáért lesz hosszú ideig felelős, de ha kell, dobol, vagy épp gitározik a felvételeken, ill. meghatározó szerepe lesz a zeneszerzésben.
Ekkoriban (85-87) szorosan együttműködött az E.K. a Balaton együttessel, azaz Víg Mihállyal és Hunyadi Károllyal. Gyakran egymás társaságában lépett fel a két zenekar, sőt Víg Mihály aktívan részt is vett az E.K. zenei munkájában. Ekkorra már Kiss és Magyar – akik 1984-ben a Sziámi Sziámi együttesbe ,,igazoltak" – is visszatértek az együttesbe. A „klasszikus E.K.-felállás” ebből az időből: Menyhárt Jenő (ének, gitár), Kiss László (basszusgitár), Dénes József (gitár), Magyar Péter (dob), Másik János (billentyűs hangszerek). Az említett Balaton zenekar két tagján kívül Tóth Zoltán (Spenót) és Vető János (korábban: Trabant zenekar) is fontos szerepet játszott az együttes ekkori munkáiban.
A 90-es évek elején az E.K. mint formáció nem létezett, létezett viszont egy zenekar (Low-fi), melyben Menyhárt Jenő, Kiss László, Magyar Péter és Kirschner Péter játszott. Ez a formáció adta az „új” Európa Kiadó alapját. A zenekarhoz független előadóként Másik János is csatlakozott (a zenekar producere Peter Ogi volt), és Itt kísértünk – love ’92 címmel új albumot adtak ki. A 80-as évek végén, 90-es évek elején elkezdődő (vagy sok szempontból inkább folytatódó) korszakot Menyhárt életrajzi interjúkötetében az amnézia éveinek titulálja. A nemrégiben még cenzúrázó és betiltó elvtársak a nemzetközi tőkével működtetett vállalat menedzserei lettek: a jövő nem sok jót ígért.[2] Az ALTEROCK, alternatív zenékkel foglalkozó magazinban, pedig ekképpen foglalta össze Menyhárt Jenő a 80-as évek legvégét: – „…Magyarország most nem egy olyan jó hely, ott, ahol ennyire a létért megy a harc, és a korai kapitalista viszonyok kezdenek kialakulni, az nem a legideálisabb. Most itt művészetet csinálni, teljesen érdektelen. Egy politikai őrület folyik, és ebben a zűrzavarban senkit nem érdekel, hogy készülnek-e filmek, nyílnak-e kiállítások, vannak-e rock and roll koncertek. És ez a helyzet le fogja rombolni ezt a kultúrát…” [3] A korszak nehezen dokumentálhatósága, az addig szilárdabbnak tekintett értékek megrendülése, a bizonytalanság érzése köszönt vissza a ’93-ban kiadott anyagon: „valami elindult” benne, de a „semmibe futott ki”. Bár a lemezkészítéshez nagyobb tapasztalatokkal rendelkezett természetszerűleg az együttes, mint a megelőző két album elkészítésekor, mégis a tartalom, az üzenet sokkal kevésbé volt átütő, mint amilyenre a nyolcvanas években a zenekar képes volt.
A Love '92 egy cezúra kezdetét is jelentette: bő két évtizednek kell eltelnie, hogy majd a zenekar új műsort adjon ki hanghordozón. (Igaz, ez idő alatt nagyrészt nem is létezett az együttes). Menyhárt egyre inkább kevésbé gondolkodott már ez időben hosszabb távon az Európa Kiadóban. Friss, új impulzusokra vágyva „kapóra jött”, hogy akkori amerikai szerelme, Shari, meginvitálta New Yorkba. Mielőtt azonban 1994. július 13-án felszállt volna a New Yorkba tartó gépre, már előzőleg érlelődött a zenekarvezetőben, hogy az addigi, „Európa Kiadó-történet” lezárásaként elkészít egy olyan anyagot, amely végre méltóan dokumentálja a zenekar majd másfél évtizedes útját. 1994 januárjában a Katona József Színházban két koncertet adott az E.K., mely képben és hangban is rögzítésre került És mindig csak képeket címmel, amit a Bahia ki is adott. A zenekar tagjai ekkor: Menyhárt, Kiss, Magyar, Kirschner, valamint Varga Orsolya és Dióssy D. Ákos (utóbbiak mindketten szintetizátoron játszottak).
A New York-i „nagy kaland” során sok új tapasztalat, impulzus érte Menyhártot, kitágult a világ előtte, de majdnem végzetessé is vált a világváros számára: egy szerencsétlenebb életperiódusában elhagyatottan, legyengülten agyhártyagyulladást kap, de, az immár „ex-feleség”, Shari, segítségének köszönhetően még éppen időben kerül kórházba.
Túlélve a nehéz időszakot, nyarakon rendszeresen hazalátogat Menyhárt. ’97-ben azzal az ötlettel áll elő Bognár Attila programszervező-lemezkiadó, hogy mi lenne, ha játszana az E.K. a Szigeten. Mivel az emailben megszólított zenekari tagok egytől egyig igent mondanak „Jenőnek”, újra összeáll az együttes. A közönség nagy örömmel fogadja a „visszatérő Kiadót”, különösen a Turista c. régi Menyhárt-szerzemény „üt nagyot” ebben az időben.
A 2004-es Magyarország európai uniós csatlakozásakor több, A38-as hajó programszervezőben merült fel, hogy az esemény alkalmából az E.K.-nak játszania kellene: a három koncertre tervezett programból végül jóval több fellépés lett.
Ezeken a koncerteken a „régi felállású” Kiadó szerepel, azaz Menyhárt mellett Kiss László, Magyar Péter, Másik János, Varga Orsolya (a ’89-es koncertturnén és nagylemezen már ő is játszott szintetizátoron), valamint Kirschner Péter. Az elkövetkezendő évek során, mikor sikerül össze-összehívni az együttest, ebben a felállásban játszanak, egészen 2008-ig, mikor is a doboknál – rövid ideig – Molnár Gábor „Lóhalál” váltja a régi tagot, Magyar Pétert, majd Gyenge Lajos lesz hosszú távon az együttes dobosa.
Több mint húsz év után új programmal jelentkezik az Európa Kiadó, 2013-ban Annak is kell… címmel CD-t jelentet meg immár megváltozott felállásban. Menyhárt – aki nélkül nincs Európa Kiadó – Fülöp Bencét (basszusgitár) és Darvas Benedeket (hegedű, billentyűsök, trombita, ütősök) kooptálta, Kirschner, Másik és Gyenge jelentette a folytonosságot ekkor. 2016-ban „átgondolva” az előző albumot született meg a Valahol lenni CD, mely az előző albumról négy dalt emelt át az aktuális albumra, amin már Winterverber Csaba basszusgitározott.
2017 elején még nagyobb változás történt a zenekar életében. Az alternatív zenei szcénában jól ismert Bujdosó János lett az új gitáros, szintetizátoron Kálmán András játszott, akit a Ládánybene 27 zenekarból ismerhet a hallgatóság, „megmaradt” a dobos, Gyenge Lajos, és egy érdekesség: a 80-as évek második felének felállásából ismert Tóth Zoltán (Spenót) lett a basszusgitáros. 2018: a zenekar négy számból álló CD-vel jelentkezett, melynek címe: Nincs Kontroll. 2019 őszén Spenót kilépett az Európa Kiadóból, helyére Koroknay András érkezett.
Menyhárt Jenő – ének, gitár, zenekari igazgató
Bujdosó János – gitár
Gyenge Lajos – dob, percussion
Kálmán András – billentyűs hangszerek
Koroknay András – basszusgitár
Bujdosó János -- gitár
Darvas Benedek -- billenyűsök, percussion, hegedű, trombita
Dénes József „Dönci” – gitár
Dióssy D. Ákos – billentyűsök
Fülöp Bence -- basszusgitár
Gasner János – gitár
Gerő András – billentyűsök
Gyenge Lajos -- dob
Joe Dyssou – ének
Kamondy Ágnes – billentyűsök
Kiss László – basszusgitár
Kirschner Péter -- gitár
Magyar Péter – dob
Másik János -- billentyűsök
Menyhárt Jenő - gitár, ének, zenekari igazgató
Salamon András – dob
Tóth Zoltán „Spenót” – gitár
Varga Orsolya – billentyűsök
Vető János – trombita, sziréna, síp, duda, ének, vokál,
Víg Mihály – gitár, vokál
Winterwerber Csaba -- basszusgitár
PARA-KOVÁCS Imre, AMERIKA KIADÓ – Beszélgetések Menyhárt Jenővel, Glória Kiadó, 2006
DÉNES József, Szökésben (Dönci visszaemlékezései), Jaffa Kiadó, 2016
C.R., Rock borotvaélen = ALTEROCK, 1990, januári szám
DRPETER, Kirschner Péter interjú – 1. rész (2016), 2017. január 14.[4]
DRPETER, Kirschner Péter interjú – 2. rész (2016), 2017. január 15.[5]
DRPETER, Magyar Péter-interjú, 2016. január 6.[6]
VÍG György, Másik János: Nincs átverés az Európa Kiadóban, 2013. június 21.[7]
(Az infostart.hu-n olvasható interjú szerzője nincs feltüntetve), Másik János: Túl hosszú ideig voltam szürke eminenciás, 2017. szeptember 10.[8]
LÁNG Dávid, Az URH és az Európa Kiadó dalai ott és akkor telibe találtak, 2016. január 17.[9]
Városbújócska, Jiŕí Stivin, Másik János, filmzene (Európa Kiadó koncertfelvétellel; 1985-ben kazettán is megjelent)
Koncert a Zichy kastélyban (1986)[13]
Itt kísértünk - Love '92 (1993)[16]
És mindig csak képeket (1994)[17]
Így vonulunk be (2005)[18]
↑ E kifejezés a Képes Rock Enciklopédia A-tól Z-igben (1987) található
↑ Amerika kiadó, 227. old.
↑ C. R., Rock borotvaélen = ALTEROCK, 1990/januári szám
↑ Archivált másolat. [2017. június 30-i dátummal az eredetiből archiválva]. (Hozzáférés: 2018. október 11.)
↑ Archivált másolat. [2017. június 30-i dátummal az eredetiből archiválva]. (Hozzáférés: 2018. október 11.)
↑ Archivált másolat. [2018. május 29-i dátummal az eredetiből archiválva]. (Hozzáférés: 2018. október 11.)
Az együttes történetének elmesélése, ill. vélemények a zenekarról a médiában:
Privát rocktörténet 34., Európa Kiadó
Dob+basszus: Cserháti Zsuzsa és Charlie – Európa Kiadó
A38-on készült interjú (közzétéve a YouTube-on 2018. január 15-én)
A magyar underground egyik utolsó frontembere, Interjú Menyhárt Jenővel az RTL Klub XXI. század c. műsorában, 2019. 05. 14.
Európa Kiadó dalszövegei[halott link]
A Szőnyei Tamás-féle rocktörténetben
Albumlista és videók az Allmusic-on
koncertfotók 2004 aug. SZIGET
koncertfotók 2004 szept 16 A38
koncertfotók 2004 szept 17 A38
hír a 2004-es turnéról (a turné állomásaival)
Európa Kiadó cikk (cspv.hu)
ISNI: 0000 0000 9467 9974
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Európa_Kiadó_(együttes)&oldid=24558189”
Forrással nem rendelkező lapok
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 8., 05:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.